हमीरपुर से दो बार सांसद रह चुके अनुराग ठाकुर भी सीएम पद के दावेदार हैं. उनके पिता प्रेम कुमार धुमल बीजेपी से सीएम उम्मीदवार थे, लेकिन वे चुनाव हार गए. ऐसे में अनुराग ठाकुर को सीएम पद देने की बात की जा रही है. बीसीसीआई के पूर्व अध्यक्ष रह चुके अनुराग ठाकुर हिमाचल में खासे लोकप्रिय हैं. धर्मशाला में इंटरनेशनल क्रिकेट स्टेडियम और आईपीएल को राज्य में लाने का श्रेय उन्हीं को जाता है.